Indriķis Šterns

Indriķis Šterns (1918—2005) bija trimdas latviešu vēsturnieks, viduslaiku vēstures speciālists.

Pētīja Latvijas vēsturi 12.-15. gadsimtā, to interpretējot nevis kā vācu kolonijas Livonijas vēsturi, bet gan kā latviešu tautas vēstures sastāvdaļu. Balstoties uz avotiem, Šterns atzina, ka Senlatvijas  iezemieši pēc kristīšanās un pakļaušanās vācu varai nezaudēja personisko brīvību, kustības brīvību, ieroču tiesības, tiesības uz savu nekustamo un kustamo mantu, mantošanas tiesības, tirgošanās tiesības, tiesāšanās tiesības, lokālās pašpārvaldes tiesības. Tādējādi viņš nopietni iedragāja daudzināto septiņsimt gadu jūga klišeju.

 Dzīvesgājums 
Dzimis 1918. gada 13. oktobrī Liepājā Oto un Katrīnas (dzim. Upmales) Šternu ģimenē. 1937. gadā beidza Liepājas Humanitāro ģimnāziju. Studēja Latvijas Universitātē (1937-1940) pie profesora Arveda Švābes. Otrā pasaules kara beigās devās bēgļu gaitās, studijas turpināja Sidnejas universitātē Austrālijā un Pensilvānijas universitātē Filadelfijā ASV. 1964. gadā ieguva bakalaura (B.A.), 1965. gadā maģistra (M.A.), bet 1969. gadā doktora grādu (Ph.D.) vēsturē par disertāciju “Vācu ordeņa statūti: pētījums par reliģisko bruņniecību”. 1968. gadā viņš kļuva par ASV Viduslaiku vēsturnieku biedrības locekli. 
No 1968. gada Šterns bija privātdocents, docents, tad profesors (1969) Mīlenberga koledžā (Muhlenberg College) Alentaunā (Allentown), kur lasīja kursus seno laiku un viduslaiku vēsturē. No 1989. gada emeritētais profesors.

Pēc Latvijas neatkarības atjaunošanas I.Šterns nolasīja Latvijas viduslaiku vēstures kursu LU Vēstures un filozofijas fakultātes studentiem. 
Publicēja divus apjomīgas grāmatas par viduslaiku vēsturi - “Latvijas vēsture 1290-1500” (1997) un “Latvijas vēsture 1180 – 1290. Krustakari” (2002). Ar šiem sējumiem tika pabeigta trimdas latviešu vēsturnieku rakstītā Latvijas vēstures grāmatu sērija.

Miris 2005. gada 29. decembrī Alentaunā, apglabāts vietējā kapsētā.

Indriķis Šterns bija latviešu baptistu draudzes loceklis un studentu korporācijas "Talavija" filistrs.Dr. Indrikis Sterns  The Morning Call, 2006. gada 1. janvārī

 Darbi 
I.Šterns publicējis pētījumus par viduslaiku vēsturi - Vācu ordeņa statūtiem un iekšējo kārtību, Senlatvijas zemju izlēņošanu, vasaļu muižu sākumiem, Rīgas vēsturi u.c.

 "The Statutes of the Teutonic Knights: A Study of Religious Chivalry". University of Pennsylvania, 1969. - 329 lpp. (angliski)
 "The greater medieval historians : an interpretation and a bibliography." Lanham, MD: University Press of America, [1980]
 "The Greater medieval historians: a reader". University Press of America, 1982. - 463 lpp. (angliski)
 [http://www.jstor.org/discover/10.2307/2847563?uid=3738496&uid=2&uid=4&sid=21101361293107 Crime and Punishment among the Teutonic Knights. Speculum, Vol. 57, No. 1 (Jan., 1982), pp. 84-111] (angliski)
 "Care of the Sick Brothers by the Crusader Orders in the Holy Land''". Bulletin of the History of Medicine Baltimore, Md. 1983, vol. 57, no1, pp. 43–69 (angliski)  
 “Latvijas vēsture 1290-1500”. Daugava, 1997. - 740 lpp.
 "Senlatvijas izlēņošana." LU Latvijas vēstures institūta žurnāls, 1998. Nr.1. 28.-40. lpp. 
 "Arveda Švābes vēstures filozofija." LU Latvijas vēstures institūta žurnāls, 1998. Nr.2. 129.-145. lpp. 
 "Kauja Saules zemē." LU Latvijas vēstures institūta žurnāls, 1999. Nr.1. 133.-136. lpp.
 "Tālavas Tālivalža ticība." LU Latvijas vēstures institūta žurnāls, 2000. Nr.2. 24. - 33. lpp.
 “Latvijas vēsture 1180 – 1290. Krustakari”. Latvijas Vēstures Institūta Apgāds, 2002. - 734 lpp.

 Apbalvojumi un pagodinājumi 
 ģenerāļa Kārļa Gopera fonda balva,
 Latvijas Zinātņu akadēmijas (LZA) Arveda Švābes balva (2000),
 LZA ārzemju loceklis (1998).

 Literatūra 
 Indriķis Šterns. Rīga: LU Latvijas Vēstures institūts, 1998. - 79 lpp.
 Ē. Mugurēvičs. Vēsturniekam Indriķim Šternam - 80. LU Latvijas Vēstures institūta žurnāls, 1998. Nr.4., 190.-193. lpp.

 Atsauces 

Kategorija:1918. gadā dzimušie
Kategorija:Liepājā dzimušie
Kategorija:2005. gadā mirušie
Kategorija:Latvijas vēsturnieki
Kategorija:Latviešu zinātnieki
Kategorija:Latvijas Universitātes darbinieki
Kategorija:Trimdas latvieši
Kategorija:Latvijas Zinātņu akadēmijas Lielās medaļas ieguvēji
Kategorija:ASV latvieši